**napirend**

**E l ő t e r j e s z t é s**

**Salföld Község Önkormányzata Képviselő-testületének 2018. február 19-én tartandó nyilvános ülésére**

**Tárgy: Polgármester szabadsága ütemezésének jóváhagyása**

**Előterjesztő:** Fábián Gusztáv polgármester

**Előkészítette:** Tóthné Titz Éva jegyzőt helyettesítő aljegyző

Előterjesztő Jogszabállyal nem ellentétes

Tóthné Titz Éva jegyzőt helyettesítő aljegyző

Tisztelt Képviselő-testület!

A közszolgálati tisztviselőkről szóló 2011. évi CXCIX. törvény 2014. december 12-ei hatállyal kiegészült a VII/A. Fejezettel, mely a polgármester, alpolgármester foglalkoztatási jogviszonyára vonatkozó különös rendelkezéseket tartalmazza.

E Fejezet rendelkezik –többek között- a főállású polgármester szabadságáról az alábbiak szerint:

**225/C. §** (1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.

(2) A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.

(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.

(5) A foglalkoztatási jogviszonyban álló alpolgármester szabadságára az (1)-(4) bekezdésben foglaltak vonatkoznak azzal az eltéréssel, hogy a szabadság ütemezését a polgármester hagyja jóvá, és a szabadságot a polgármester adja ki.

Fentiek alapján tehát a Képviselő-testületnek kell döntenie a polgármester szabadságának (2018. évi 39 nap és a 2017-ről áthozott 18 nap) ütemezéséről, melytől eltérni csak a törvényben meghatározott esetekben lehet. A polgármesternek a szabadság igénybevételéről tájékoztatnia kell a Képviselő-testületet. További fontos szabály, hogy a szabadságot az esedékesség évében, de legkésőbb a következő év március 31-ig kell igénybe venni és kiadni.

Fábián Gusztáv polgármester, a tavalyi évre járó szabadságból 18 nap szabadságot nem vett igénybe, így a 2018. évi ütemezés meghatározásánál az idei évre járó 39 nap + 18 nap, összesen 57 nap kiadásának idejéről kell dönteni.

**Határozati javaslat:**

SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK

…/2018.(…) HATÁROZATA

Salföld Község Önkormányzata Képviselő-testülete Fábián Gusztáv, polgármester 2018. évi szabadságának ütemezését az alábbiak szerint hagyja jóvá:

…..